ГӀалиханил Макъсуд

ГӀалиханил Макъсуд (, 5 декембер, 1846, Хунзахъ, Аваристан — 3 юль, 1907, Гюмри, Россиялъул империя) — Россиялъул генерал-лейтенант (22 април, 1907), Марвалъул сверухълъиялъулав бетӀер* Гизетти А. Л. Сборник сведений о георгиевских кавалерах и боевых знаках отличий Кавказских войск. Тифлис, 1901, с.255 ва Туплисалъуо губернатор. 2-б Кавказалъулаб хъазахъ дивизиялъул бетӀерав. ГӀалиханил Хъайтмазил кӀудияв вац.

 Биография 
Гьавуна 1846 соналъул 23 новембераллда (5 декембералда)Островский А. В. На службе империи. // Военно-исторический журнал. — 2008. — № 4. — С.23. Хунзахъ, гІурус императорасулаб армиялъул генерал-майорлъун вукІарав ХІосенил ГІалиханил ва гьесул лъади Тутунил хъизаналда. Лъимерлъуда вукІана Шамилил асирлъуда, гьениса эркен гьавидал витІана 2-б Туплисалъулаб гимназиялде.

1862 соналъ лІугьана 2-б Константинилаб рагъулаб мактабалде ва 1864 соналъ къватІиве виччана Сумалъул гусар полкалъул корнетлъун. 1868 соналъул 1 фебруаралдаса поручик, 1869 соналъул 11 фебруаралдаса штабс-ротмистр.

1871 соналдаса ротмистрасул дажараялда вукІана Дагъистаналъул вилаяталъул бетӀер гиназ Л. Меликовасул адъютантасул хъулухъалда. 1873 соналъ тІамуна Кавказалъул армиялъул бетІерав цевехъан, кІудияв гиназ НикІолайил Михаилида аскӀов хасал тӀадкъаял тӀуралевлъун. Гьебго соналъ Мангышлак къокъагун гІахьаллъи гьабуна Хиваялъулаб сапаралда, гьенив лІукъунги вукІана. Сахлъун хадув хъулухъалде тІамуна Красноводскалда.

1875 соналъул риидал ГІалиханиласул ккана дагІба-рагІи цогидав офицерасулгун, кІиялго ккана махІкамалде. ЛъагІалидасан "ццидаххиналда вукІун офицер чІваялде гьесиялъухъ" абун баянги гьабун, Авар-ГІалиханилав дажараялдасаги вахъана, киналго орденаздасаги махІрум гьавуна. 1877 соналъул септембералда гІадатав солдатлъун тІамуна  15-б Переяславалъул драгун полкалде, жиб Эриваналъулаб къокъаялда гъорлІ гӀурусгин турк рагъалъул кавказалъулаб театралда багъулеб букІараб.  За отличие в Деве-Бойнуялда ккараб рагъалъулІ бихьизабураб бахІарчилъиялъухъ Авар-ГІалиханиласе шапакъатинавуна 4-б даражаялъул Рагъулаб орденалъул гІаламаталдалъун.

ЛъагІалидасан «Инженерияб журналалда» басмаялде бахъана гьесул тІоцебесеб макъала: «Деве-Бойнуялъул позициялъул хІакъалъулІ макъала».

1879 соналъ Авар-ГІалиханилав командиринавуна Нахъааспиялъулаб вилаяталде; ва генерал Ломакинил къокъагун Ахал-текеялъулаб экспедициялда гьес гІахьаллъи гьабуна Геок-Тепеялъул гьужумалда. БитІ ккечІеб гьужум лІугьаниги, гьев вачана прапорщиклъиялде. 1882 сонал Авар-ГІалиханилас, дармил карманалда гъоркь, сапар бухьана Марвалде, гьениб туркменазул чІахІабигун балъгоял гара-чІвариялги гьаруна.

1883 соналъ гьитІинабго къокъагун гьес рекогносцинабуна Парс Хорасан, рекогносцинабиялъул заманалда Кавказалъул сардараталъул тІалабалда рекъон, гьев дандчІвана Насир ад-Дин Шагьгун ва гІорхъабазул суалал гьоркьор лъуна. ЛъагІалидасан букІана Марвалде афициалияб визит, жиндир хІасилалда Марвалъул оазис Россиялъул империялде гъорлІе бачараб, живго ГІалиханил Макъсул тІамуна Нахъакаспиялъулаб вилаяталъул Марвалъул уездалъул тІоцевесе бетІерлъун. Гьесие гьединго тІадрусинаруна диван гьабун нахъе рахъун рукІарал майорлъи ва орденал. 1884 соналъ вачана подполковниклъиялде.Список подполковникам по старшинству. Исправлено по 1-е июля. — , 1884, с. 971.

 Хъизан 
ГІалиханил Макъсудил лъадилъун йикІана Нахичиваналдаса Зарин-Таж Бегум, генерал-майор Келбали Хан Нахичеваниясул яс. 

Гьезул вукІана кІиго вас: ГІадил-хан и ХІафиз-хан.

 Дажараби 
 Корнет — 23 май, 1864 сон
 Поручик — 1 фебруар, 1868 сон
 Штабс-ротмистр — 1 септембер, 1871 сон
 Ротмистр — 1 септембер, 1871 сон
 Майор — 8 новембер, 1873 сон
 ЦӀараздаса вахъи — 30 юль, 1877 сон
 Прапорщик — 24 август, 1880 сон
 Поручик — 27 юль, 1882 сон
 Штабс-ротмистр — 13 юль, 1883 сон
 Майорасул дажараялде вачин — 23 фебруар, 1884 сон
 Подполковник — 6 май, 1884 сон
 Полковник — 6 октобер, 1898 сон
 Генерал-майор — 14 октобер, 1901 сон
 Генерал-лейтенант — 22 април, 1907 сон

 ГӀалиханил Макъсудил тӀаса рищарал асарал 
 Марвалъул оазис гьелде унел нухал. — СПб., 1883
 Шагьасдахъа гьоболлъухъ. Персиялъул банал. — Туплис., 1898
 Поход в Хиву (кавказских отрядов). Степь и оазис. — СПб., 1899
 Тарихи Дербенд-Наме. — Тифлис, 1898.

ГӀалиханилав гьединго ккола периодикаялда гӀемерал иллюстрациязул, макъалабазул ва репортажазул авторлъун.
 Иццал 
 Иванов Р. Н. Генерал Максуд Алиханов: триумф и трагедия. — : Издательский дом «Эпоха», 2003. — С. 645.
 Бой на Кушке и его 25-летний юбилей 18/III 1885 — 18/III 1910 г. Военное сообщение Ген. штаба полк. Шеманского. С планом боя и др. прил. (Исключительно по архивным материалам). — , 1910.
 Список генералам по старшинству. Составлен по 1 июля 1906 года. — , 1906.
 Бондаренко И. И., Климов Д. В. Жертвы политического террора в России (1901—1912) / Терроризм в России в начале XX в. (Исторический вестник. — Т. 2 [149]. — Декабрь 2012). — С. 190—215.
 Книга русской скорби. Издание Русского народного союза имени Михаила Архангела. Т. I. — , 1908.

 Баянкьелал 

 РегӀелал 
 Независимое военное обозрение. С пером и саблей
 Иванов Р. Н. Генерал Максуд Алиханов: Укрощение высокогорного Ункратля. Махачкала, 2003 .

Категория:Генерал-лейтенантал (Россиялъул империя)
Категория:Гьоркьохъеб Азиялъул рагъул сапаразул гӀахьалчагӀи
Категория:Хиваялъул рагъул сапаралъул гӀахьалчагӀи
Категория:ГӀурусгин турк рагъалъул (1877–1878) гӀахьалчагӀи
Категория:Чиналъул рагъул сапаралъул  (1900–1901) гӀахьалчагӀи
Категория:Туплисалъул губернаторал
Категория:Кутаисиялъул губернаторал
Категория:Россиялъул империялъул мемуаристал